CELEX: 62010CN0082
Language: mt
Date: 2010-02-11 00:00:00
Title: Kawża C-82/10: Rikors ippreżentat fil- 11 ta’ Frar 2010 — Il-Kummissjoni Ewropea vs L-Irlanda

1.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 113/23
            
         Rikors ippreżentat fil-11 ta’ Frar 2010 — Il-Kummissjoni Ewropea vs L-Irlanda
   (Kawża C-82/10)
   2010/C 113/36
   Lingwa tal-kawża: l-Ingliż
   
      Partijiet
   
   
      Rikorrenti: Il-Kummissjoni Ewropea (rappreżentant: N. Yerrell, aġent)
   
      Konvenuta: L-Irlanda
   
      Talbiet tar-rikorrenti
   
   
               —
            
            
               tiddikjara li, billi naqset milli tapplika fl-intier tagħha l-leġiżlazzjoni tal-Unjoni Ewropea dwar l-assigurazzjoni għall-impriżi ta’ assigurazzjoni  mingħajr diskriminazzjoni, ir-Repubblika tal-Irlanda naqset milli twettaq l-obbligi tagħha taħt, b’mod partikolari, l-Artikoli 6, 8, 9, 13, 15, 16 u 17 tad-Direttiva tal-Kunsill 73/239/KEE, tal-24 ta’ Lulju 1973, dwar il-koordinament ta’ liġijiet, regolamenti u dispożizzjonijiet amministrattivi li jirrigwardaw il-bidu u t-twettiq tan-negozju tal-assigurazzjoni diretta barra mill-assigurazzjoni tal-ħajja, kif sussegwentement emendata, u l-Artikoli 22 u 23 tad-Direttiva tal-Kunsill 92/49/KEE, dwar il-koordinazzjoni ta’ liġijiet, regolamenti u dispożizzjonijiet amministrattivi li għandhom x’jaqsmu ma assigurazzjoni diretta barra minn assigurazzjoni tal-ħajja u temenda d-Direttivi 73/239/KEE u 88/357; u
            
         
               —
            
            
               tikkundanna lill-Irlanda għall-ispejjeż.
            
         
      Motivi u argumenti prinċipali
   
   Il-Kummissjoni hija tal-fehma li (i) il-Voluntary Health Insurance Board (Bord tal-assigurazzjoni tas-saħħa volontarja, iktar ’il quddiem il-“VHI”) ma setax jibqa’ jgawdi legalment minn eżenzjoni taħt l-Artikolu 4 tad-Direttiva 73/239/KEE b’effett mill-ewwel bidla fil-kapaċità tiegħu introdotta bid-dħul fis-seħħ tal-Voluntary Health Insurance (Amendment) Act 1996 (Att tal-1996 li jintroduċi emendi fir-rigward tal-assigurazzjoni tas-saħħa volontarja), u (ii) minn din id-data sar kompletament suġġett għar-rekwiżiti tal-leġiżlazzjoni tal-Unjoni Ewropea dwar l-assigurazzjoni, inklużi b’mod partikolari dawk dwar l-awtorizzazzjoni, is-sorveljanza finanzjarja, l-istabbiliment ta’ dispożizzjonijiet tekniċi u marġni ta’ likwidità, inkluż il-fond ta’ garanzija.
   VHI bħalissa għadu jwettaq l-operazzjonijiet kollha tiegħu mingħajr ma kiseb awtorizzazzjoni mill-Irish Financial Regulator (ir-regolatur finanzjarju Irlandiż), u mingħajr ma kkonforma ruħu, inter alia, mar-rekwiżiti meħtieġa ta’ likwidità.